# Άργος Ορεστικό

### Από τη Βικιπαίδεια, την ελεύθερη εγκυκλοπαίδεια

Άργος Ορεστικό

Γεωγραφικό Διαμέρισμα | Μακεδονία
Περιφέρεια | Δυτική Μακεδονία
Νομός | Καστοριάς
Αρ. δημ. διαμερισμάτων | 13
Επίσημος πληθυσμός | 7.838 (Η πόλη) 10.146(Δήμος) 2001
Έκταση | 212 km²
Υψόμετρο | 700 m
Ταχυδρομικός κώδικας | 522 00
Τηλεφωνικός κωδικός | 24670
Δήμαρχος | Τοτονίδης Νικόλαος
Δικτυακός τόπος | http://www.dimos-orestidos.gr/

Το Άργος Ορεστικό είναι κωμόπολη στον Νομό Καστοριάς, βρίσκεται στο βορειοδυτικό άκρο της χώρας και διοικητικά εντάσσεται στην Περιφέρεια της Δυτικής Μακεδονίας. Η περιοχή του Δήμου Άργους Ορεστικού βρίσκεται στο κεντρικό τμήμα του Νομού Καστοριάς και αποτελεί τμήμα του νοτίου ορίου του Νομού στα σύνορά του με το Νομό Κοζάνης.

## [Επεξεργασία] Ο Δήμος

Ο Δήμος του Άργους Ορεστικού είναι ο δεύτερος σε μέγεθος Δήμος μετά το Δήμο Καστοριάς. Εκτείνεται στο νότιο όριο του Νομού Καστοριάς, στα σύνορά του με το Νομό Κοζάνης. Το Άργος Ορεστικό είναι η δεύτερη σε μέγεθος πόλη μετά την Καστοριά. Βρίσκεται 12 χλμ. περίπου βόρεια της Καστοριάς και είναι χτισμένο σε υψόμετρο 660 μ. Αποτελείται από έναν οικισμό και δώδεκα δημοτικά διαμερίσματα, ανάμεσα στα οποία ξεχωρίζει το Νόστιμο. Η ονομασία του προέρχεται από την ομώνυμη αρχαία μακεδονική πόλη, η θέση της οποίας δεν έχει επιβεβαιωθεί ακόμα. Η σημερινή πόλη δημιουργήθηκε στα μέσα του 15ου αιώνα και έκτοτε γνώρισε μεγάλη και σημαντική ανάπτυξη. Κατά την τελευταία απογράφη του 2001 ο μόνιμος πληθυσμός τους δήμου είναι 10.146 κάτοικοι, εκ τον οποίων οι 7.838 ζούνε στην πόλη του Άργους Ορεστικού.

## [Επεξεργασία] Οικονομία

Ένα μεγάλο ποσοστό του πληθυσμού ασχολείται με τη γεωργία, κτηνοτροφία και τη δασική εκμετάλλευση αλλά η κύρια απασχόλησή του είναι η βιοτεχνία της γούνας. Μετά το 1996, η γούνα <<πέθανε>> για τους Καστοριανούς, έτσι στράφηκαν σε εναλλακτικά μέσα, κυρίως στην γεωργία αλλά και στις Τουριστικές επιχειρήσεις, μιας και το φυσικό περιβάλλον τους το επιτρέπει.

## [Επεξεργασία] Ιστορία

Η περιοχή παρουσιάζει πολύ μεγάλο ιστορικό και αρχαιολογικό ενδιαφέρον για τα κλασικά και ρωμαϊκά της ευρήματα. Θεωρείται κοιτίδα του αρχαίου Μακεδονικού Κράτους. Ήταν το κέντρο των Ορεστών Μακεδόνων, οι ηγεμόνες των οποίων πίστευαν ότι κατάγονταν από την ομώνυμη πελοποννησιακή πόλη. Η σημερινή κωμόπολη, είναι γνωστή και με το όνομα Χρούπιστα. Μια επιγραφή που βρέθηκε στο Άργος Ορεστικό, αναφέρει μια απόφαση από το κοινόν Ορεστών. Σ` αυτή την επιγραφή το κράτος της Ορεστίδος, κάνει μια αφιέρωση σ` ένα Ρωμαίο αυτοκράτορα τον Κλαύδιος. Το κέντρο, όπου λαμβάνονταν οι αποφάσεις, είναι πιθανώς το Άργος Ορεστικό.

## [Επεξεργασία] Αξιοθέατα

Το απολιθωμένο δάσος βρίσκεται σε απόσταση 27 χλμ. από την Καστοριά και 15 χλμ. από την έδρα του δήμου Βρίσκεται στο Νόστιμο, το Άργος Ορεστικό. Η ηλικία του υπολογίζεται σε 15-20 εκατομμύρια χρόνια. Το Υδροθεραπευτήριο πηγών Αμμουδάρας σύμφωνα με μελέτες έχει θεραπευτικές ιδιότητες αφού τα ιαματικά νερά της Αμμουδάρας είναι γνωστά εδώ και 50 χρόνια για τις θεραπευτικές τους ιδιότητες. Το Υδροθεραπευτήριο βρίσκεται σε μία πανέμορφη τοποθεσία, 2,5 χιλιόμετρα έξω από την πρωτεύουσα του Δήμου, το Άργος Ορεστικό. Απέχει 17 χιλιόμετρα, περίπου, από την πόλη της Καστοριάς και λειτουργεί από τις αρχές του Ιουνίου μέχρι τις αρχές του Οκτωβρίου. Αξίζει να σημειωθεί, ότι το υδροθεραπευτήριο βρίσκεται υπό την αρμοδιότητα της Δημοτικής Επιχείρησης Τουρισμού του Δήμου Ορεστίδος.

## [Επεξεργασία] Εξωτερικοί Σύνδεσμοι

- Εντυπώσεις και φωτογραφίες από το Άργος Ορεστικό

Ανακτήθηκε από "http://el.wikipedia.org../../../%CE%AC/%CF%81/%CE%B3/%CE%86%CF%81%CE%B3%CE%BF%CF%82_%CE%9F%CF%81%CE%B5%CF%83%CF%84%CE%B9%CE%BA%CF%8C_a8f2.html"

Κατηγορία: Νομός Καστοριάς

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Български